Планинарскиот дом „Даре Џамбаз" на врвот Крстовар на планината Водно над Скопје
КартаМесдтоположба на ПД „Даре Џамбаз" во рамките на Скопје и околината
**„Даре Џамбаз"** — планинарски дом на десетина метри под врвот Крстовар на планината Водно над Скопје. Од планинарскиот дом се гледа целата панорама на градот Скопје, Скопската Котлина, Шар Планина и Скопска Црна Гора. Домот е оддалечен од градот 1-2 часа пешачење. До него може да се пристигне по повеќе пешачки патеки кои доаѓаат од Скопје и водат кон домот. Некои од патеките се обележани. До домот води и асфалтен пат од градот Скопје преку кој може да се пристигне со моторни возила до самиот врв Крстовар, сообраќајот е регулиран со временски ограничувања. Домот го носи името на Даре Џамбаз — еден од основоположниците на планинарството во Македонија.

Историјат
---------

Домот почнал да се гради 1950 година од страна на Планинарскиот сојуз на Македонија, од цврст материјал, камен и вар. Предаден е во употреба 1952 година. Домот кој е на КП бр.1 место наречено Голема Стена на К.О. Горно Соње, е сопственост на Федерацијата на планинарските спортови на Македонија (или поранешниот Планинарски сојуз на Македонија) врз основа на правосилна пресуда на Општинскиот суд Скопје 1. Домот е изграден во текот на 1955 година. Во самата пресуда е утврдено дека со Планинарскиот дом од 1963 година до денес управува Планинарското друштво „Бистра" Скопје.

Опис на домот
-------------

Домот има приземје, кат и подрумски простории. Покриен е со поцинкуван лим. Подрумските простории не се користат за планинарски цели. На приземјето има голема просторија која може да прими околу 70-100 лица, просторија за пресвлекување на посетителите, една просторија во која се чуваат разни материјали потребни за кујната и една кујна во која главно се подготвува чај, по потреба во неа може да се подготвуваат и јадења. На катот се наоѓа една просторија во која се сместени околу 22 кревети а има место да се постават и јоги душеци за поголем број на корисници. Покрај оваа просторија има уште две помали кои се користат за помошни работи. Домот има електрично осветлување и вода во кујната. Тоалет има надвор од домот.

За планинарите домот е отворен од петок навечер до недела навечер, кога дежураат членови од Планинарското друштво „Бистра" кое и управува со домот. Инаку има постојан чувар кој може да обезбеди пристап во домот и сместување по потреба.

Табла со натпис за заземањето на германскиот бункер на ова место од XII бригада под команда на Трајко Стојковски - Бузо.

Можни излети
------------

* Планинарски дом „Матка" — одејќи по сртот на планината Водно (2-3 часа)
* Пуста Брезница (6 часа)
* Планинарскиот дом „Китка" (4-5 часа)
* Планинарски дом „Караџица" (6-7 часа)

Поврзано
--------

* Крстовар — врвот на Водно
* Милениумски крст — знаменитост на врвот
* Средно Водно — излетничко место и поранешно село
* Долно Водно
* Водно — скопска населба

Галерија на слики
-----------------

* Асфалтен пат до врвот Крстовар на ВодноАсфалтен пат до врвот Крстовар на Водно
* Комуникациска кула на ВодноКомуникациска кула на Водно
* Милениумски крст на ВодноМилениумски крст на Водно
* Панорамски поглед на Скопје од КрстоварПанорамски поглед на Скопје од Крстовар
* Поглед кон Соње од КрстоварПоглед кон Соње од Крстовар
* Карпест приод до планинарскиот домКарпест приод до планинарскиот дом
* Табла со натпис за надморската височина на домотТабла со натпис за надморската височина на домот

Наводи
------

1. ↑  *Водич по планинарските домови во Македонија*, д-р Владо Стаменков, Скопје, 1987
2. ↑  „Викендов планирајте го за активности на снег - ова се омилените места на скопјани (ФОТО)". *skopjeinfo.mk*. Посетено на 2017-10-08.
3. ↑  „За нас". *ПСК Бистра*. Архивирано од изворникот на 2017-05-06. Посетено на 2017-10-08.

Надворешни врски
----------------

* Фотографии од врвот Крстовар

|  |  |  |  |  |
| --- | --- | --- | --- | --- |
| 

| * п
* р
* у
Планинарски домови во Македонија |
| --- |
|  |
| 
* Бегово
* Браќа Јаневи
* Бреза
* Висока Чука
* Водоча
* Вртешка
* Големо Езеро
* Горна Белица
* Горни Дисан
* Горно Водно
* Даре Џамбаз
* Дервен
* Дивле
* Димитар Илиевски-Мурато
* Драчевица
* Јелак
* Јосип Станчиќ
* Калабастер
* Караџица
* Китка
* Китка
* Клепа
* Козјак
* Титов Врв
* Копанки
* Љуботен
* Љуботен" - Попова Шапка
* Матка
* Мокрени
* Мрежичко
* Неолица
* Папрадиште
* Патишка Река
* Плоча
* Појак Калман
* Скопје 63
* Скочивир
* Смрека
* Средно Водно
* Старавина
* Стровија
* Томе Шутов - Кротки
* Три Води
* Урсус спелеос
* Црквиште
* Чеплез
* Џумаја
* Шара ски
* Шарена чешма
* Шарски води
* Широка

 | Лого на Планинарскиот сојуз на Македонија |

 |

Координати: 41°57′55″ N; 21°23′42″ E﻿ / ﻿41.965415° СГШ; 21.395042° ИГД﻿ / 41.965415; 21.395042